KLASSZIKUSZENÉSZ-ISMERETEK ÁGAZATON BELÜLI SPECIALIZÁCIÓ SZAKMAI ÉRETTSÉGI VIZSGA
ÁLTALÁNOS KÖVETELMÉNYEI[[1]](#footnote-1)

**A vizsga formája**

Középszinten: írásbeli és szóbeli.

Emelt szinten: írásbeli és szóbeli.

**A klasszikuszenész-ismeretek ágazaton belüli specializáció szakmai érettségi vizsga célja**

A klasszikuszenész-ismeretek ágazaton belüli specializáció szakmai érettségi vizsga célja annak vizsgálata, hogy a vizsgázó

- elsajátította-e a zenei műveltség részét képező alapvető zenetörténeti ismereteket,

- birtokában van-e azoknak az ismereteknek, melyek segítségével a zenetörténeti korszakokban, a különböző stílusokban, műfajokban a szakmai követelmények által meghatározott szinten tájékozódni tud,

- képes-e felvétel alapján zeneművet egy-egy jellegzetes részlete alapján korban, stílusban elhelyezni, műfajilag meghatározni,

- képes-e felvétel alapján zeneműrészletet egy-egy jellegzetes részletéről felismerni,

- rendelkezik-e a műelemzéshez szükséges alapvető szempontokkal és ismeretekkel,

- fel tudja-e használni a megszerzett ismereteket saját hangszeres repertoárjának egy szélesebb zenei kontextusba helyezésére.

Emelt szinten a felsoroltakon túl az érettségi vizsga további célja annak mérése, hogy a vizsgázó

- elsajátította-e a zenei műveltség részét képező általános zenetörténeti alapismereteket,

- birtokában van-e azoknak az ismereteknek, amelyek segítségével a zenetörténeti korszakokban, a különböző stílusokban, műfajokban megbízhatóan tájékozódni tud,

- tudja-e az elsajátított ismereteit a tanulmányi szintjétől elvárható módon a közismereti és zenei tantárgyak tanulása során szerzett ismereteivel összekapcsolni,

- képes-e felvétel alapján zeneművet egy-egy jellegzetes részletéről felismerni,

- rendelkezik-e a műelemzéshez szükséges szempontokkal és technikákkal,

- fel tudja-e használni a megszerzett ismereteket saját hangszeres repertoárjának egy szélesebb zenei és művészeti kontextusba helyezésére.

A fent felsoroltak tudásmérése során szükséges meggyőződni arról, hogy a vizsgázó rendelkezik-e az alábbi képességekkel, kompetenciákkal:

- szakmai nyelv- és szóhasználat,

- beszédkészség),

- zenefelismerés képessége,

- emlékezőképesség.

**Tartalmi követelmények**

**KÖZÉPSZINT**

|  |  |
| --- | --- |
|  **Témakörök** |  Követelmények |
|  1. Zenei szakkifejezések, előadási jelek, utasítások |  A szaknyelvi fordulatok, műszavak, kottagrafikai jelek ismerete, pontos használata, ezek jelentésének pontos meghatározása, szójegyzék alapján. |
|  2. Zenetörténeti ismeretek |  Alapvető tájékozottság a zenetörténeti korszakokban, műfajokban. Az adott korszakokhoz tartozó legjelentősebb zeneszerzők életének, életműveinek ismerete. |
|  3. Műelemzés |  Hallás, illetve kottakép alapján zeneművek részleteinek kielemzése, az azokban foglalt műfaji és egyéb stílusjegyek felismerése.A műelemzéshez szükséges alapvető szempontok és technikák ismerete és gyakorlati alkalmazása.A szaknyelv alapvető ismeretéről tanúskodó fogalmazásmód szóban és írásban egyaránt. |
|  4. Zenehallgatás |  A különböző zenetörténeti korszakokra jellemző hangzásvilág felismerése, ezek térben és időben való behatárolása, stílus megnevezése.Zeneművek egy-egy jellegzetes részletük alapján való felismerése, az alkotás szerzőjének, címének, műfajának megnevezése műjegyzék alapján.  |

**EMELT SZINT**

|  |  |
| --- | --- |
|  **Témakörök** |  Követelmények |
|  1. Zenei szakkifejezések, előadási jelek, utasítások |  A szaknyelvi fordulatok, műszavak, kottagrafikai jelek ismerete, pontos használata, ezek jelentésének pontos meghatározása szójegyzék alapján. |
|  2. Zenetörténeti ismeretek |  A zenetörténet kerettantervben meghatározott periódusainak, legfontosabb történéseinek, eseményeinek ismerete.A legfontosabb zeneszerzők élettörténetének és munkásságának bemutatása.Egy-egy alkotó, mű jelentőségének, hatásának átfogó szemlélete a kortársakra, az utókorra.Zeneművek összefüggésükben történő bemutatása. |
|  3. Műelemzés |  Hallás, illetve kottakép alapján zeneművek részleteinek kielemzése, az azokban foglalt műfaji és egyéb stílusjegyek felismerése, a zenei összefüggésekre való rámutatás.A felmerülő zenetörténeti hasonlóságokra példák hozatala.A műelemzéshez szükséges szempontok és technikák ismerete és gyakorlati alkalmazása. A szaknyelv beható ismeretéről tanúskodó, szabatos fogalmazásmód szóban és írásban egyaránt. |
|  4. Zenehallgatás |  A különböző zenetörténeti korszakokra jellemző hangzásvilág felismerése, ezek térben és időben való behatárolása, stílus megnevezése.Zeneművek egy-egy jellegzetes részletük alapján való felismerése, az alkotás szerzőjének, címének, műfajának megnevezése műjegyzék alapján. |

---->>----->>--<<-----<<----

***KLASSZIKUSZENÉSZ-ISMERETEK ÁGAZATON BELÜLI SPECIALIZÁCIÓ SZAKMAI ÉRETTSÉGI VIZSGA***

I. RÉSZLETES ÉRETTSÉGI VIZSGAKÖVETELMÉNYEK

A klasszikuszenész-ismeretek ágazaton belüli specializáció szakmai érettségi vizsga részletes érettségi vizsgakövetelményei a XLII. Előadóművészet ágazat közvetkező szakmairányainak közös ismereteit tartalmazzák:

- Hangkultúra,

- Klasszikus zenész (fafúvós, rézfúvós, húros/vonós, billentyűs, ütős),

- Magánénekes,

- Zeneelmélet-szolfézs,

- Zeneszerzés.

***A)* KOMPETENCIÁK**

***1. Szakmai nyelv- és szóhasználat***

|  |  |
| --- | --- |
|  **TÉMÁK** |  VIZSGASZINTEK |
|   |  **Középszint** |  Emelt szint |
|  1.1. Zenei szakkifejezések |  Ismerje az alapvető szaknyelvi fordulatokat, műszavakat, ezeket helyesen használja írásban és szóban egyaránt (szójegyzék alapján). |  Legyen képes a szaknyelvi fordulatok, műszavak helyes, pontos használatára, ezek jelentésének pontos meghatározására (szójegyzék alapján). |
|  1.2. Előadási jelek, utasítások |  Ismerje a kottában található alapvető szöveges és kottagrafikai jelzéseket, ezek használati módját. |  Legyen képes a kottában található (jellemzően olasz) szöveges és kottagrafikai jelzések felismerésére, pontos használatára, ezek jelentésének pontos meghatározására. |
|  1.3. Fogalmazás, előadás |  Legyen képes a szaknyelv ismeretéről tanúskodó fogalmazásra szóban és írásban. |  Tudjon a szaknyelv ismeretéről tanúskodó, szabatos módon fogalmazni, élményszerűen előadni szóban és írásban egyaránt.  |

***2. Beszédkészség (előadói készség)***

|  |  |
| --- | --- |
|  **TÉMÁK** |  VIZSGASZINTEK |
|   |  **Középszint** |  Emelt szint |
|  2.1. Elemzés készítése szóban |  Legyen képes a megadott téma szakszerű bemutatására (zenetörténeti korszak, zeneszerzői életmű, műelemzés, műfajtörténet). |  Legyen képes a megadott téma szakszerű és élményszerű bemutatására (zenetörténeti korszak, zeneszerzői életmű, műelemzés, műfajtörténet). |
|  2.2. Esszéírás |  Legyen képes az adott téma szakszerű kifejtésére(zenetörténeti korszak, zeneszerzői életmű, műelemzés, műfajtörténet). |  Legyen képes az adott téma szakszerű, fogalmazásmódjára is igényes kifejtésére (zenetörténeti korszak, zeneszerzői életmű, műelemzés, műfajtörténet).  |

***3. Zenefelismerés képessége***

|  |  |
| --- | --- |
|  **TÉMÁK** |  VIZSGASZINTEK |
|   |  **Középszint** |  Emelt szint |
|  3.1. Hallott zenemű stílusának, korszakának meghatározása |  Legyen képes a hallott, a tudásszintjének megfelelő zeneműrészletet a nagy stílustörténeti korszakokban elhelyezni, műfaji jellemzőit meghatározni. |  Legyen képes a hallott, a tudásszintjének megfelelő zeneműrészletet a nagy stílustörténeti korszakokban elhelyezni, műfaji jellemzőit meghatározni, az adott részlet tipikus stílusjegyeit megnevezni (pl. kompozíciós elv, textúra, harmónia). |
|  3.2. Hallott zenemű szerzőjének, címének meghatározása |  Legyen képes jellegzetes részlete alapján megnevezni a hallott, a műjegyzékben szereplő zenemű szerzőjét és a mű címét. |  Legyen képes jellegzetes részlete alapján megnevezni a hallott, a műjegyzékben szereplő zenemű szerzőjét és a mű címét.  |

***4. Emlékezőképesség***

|  |  |
| --- | --- |
|  **TÉMÁK** |  VIZSGASZINTEK |
|   |  **Középszint** |  Emelt szint |
|  4.1. Zenei memória |  Legyen képes ritmusképleteket, dallamokat, zeneműveket hallás után megjegyezni.Legyen képes hallott, kiemelkedő jelentőségű zenei mű jellegzetes témájának többszöri meghallgatása után emlékezetből lejegyezni azt.Legyen képes korábban énekelt vagy játszott zenemű jellegzetes témájának, részletének emlékezetből való leírására, megszólaltatására. |  Legyen képes ritmusképleteket, dallamokat, harmóniákat, zeneműveket hallás után megjegyezni, azokat értelmezni, rendszerezni és visszaadni.Legyen képes hallott, kiemelkedő jelentőségű zenei mű jellegzetes témájának többszöri meghallgatása után emlékezetből lejegyezni azt.Legyen képes korábban énekelt vagy játszott zenemű jellegzetes témájának, részletének emlékezetből való leírására, megszólaltatására. |
|  4.2. Zenetörténet |  Az általános memóriájára támaszkodva legyen képes megjegyezni és előadni a zeneirodalomhoz tartozó legfontosabb lexikális ismereteket.Az elvárt követelményeknek megfelelő szinten ismerje a zenetörténet főbb eseményeit és zenei változásait, azokat tudja konkrét adatok és zeneművek tükrében bemutatni. |  Az általános memóriájára támaszkodva legyen képes megjegyezni és előadni a zeneirodalomhoz tartozó lexikális ismereteket.Behatóan ismerje a zenetörténet főbb eseményeit és zenei változásait, azokat tudja konkrét adatok és zeneművek tükrében bemutatni.  |

***B)* TÉMAKÖRÖK**

***1. Zenei szakkifejezések, előadási jelek, utasítások***

SZAKKIFEJEZÉSEK

Az alábbi szakkifejezések és fogalmak a részletes vizsgakövetelmények anyagát képezik.

***Középszinten***

a cappella

accelerando

ad libitum

adagio

agitato

agogika

akkord

alaphang

Alberti basszus

alla breve

allargando

allegretto

allegro

allemande

alt

alteráció

álzárlat

ambitus

andante

animato

appassionato

ária

arioso

arpeggio

attacca

autentikus zárlat

bagatell

ballada

bariton

basso continuo

basszus

bel canto

bolgár ritmus

bővített hármashangzat

bourrée

calando

cantabile

cantilena

cantus firmus

capriccio

cezúra

chaconne

clavier

coda

comodo

concerto

concerto grosso

con fuoco

consort

contralto

courante

contrapunctus

crescendo

da capo

dal (Lied)

dal segno

dalciklus

dalforma

daljáték

dallam (Melódia)

decrescendo

diminuendo

dinamika

disszonancia

divertimento

divisi

dodekafónia

dolce

domináns

dór

duett

duó

dúr

dzsessz

echo

egészhangú skála

egynemű kar elégia

ellenpont

előjegyzés

előke

enharmónia

eol

espressivo

etűd

expozíció

expresszionizmus

fantázia

felhang

feloldójel

felütés

félzárlat

férfikar

fermáta

figuráció

finálé

forte

fortepiano

frazeálás

fríg

fugato

fúga

gamba

gavotte

generálbasszus

generálpauza

gigue

giusto

glissando

gordon

gordonka

grave

grazioso

gyermekkar

hangjegyírás

hangköz

hangnem

hangnevek

hangsor

hangszercsoport

hármashangzat

háromtagú forma

hegedű

hemiola

hexachord

históriás ének

homofon

imitáció

impresszionizmus

impromptu

improvizáció

instrumentális

intermezzo

interpretáció

intonáció

invenció

ion

kadencia (műzene)

kadencia (népzene)

kamarazene

kánon

kantáta

keringő

késleltetés

kéttagú forma

kidolgozás

klavichord

klarinét

kóda

koloratúra

konszonancia

korál

kromatika

kvartett

kvintett

kvintkör

kvintola

lamento

largo

legato

leggiero

lento

librettó

líd

Lied

lokriszi

madrigál

maestoso

maggiore

marcato

marcia

mazurka

melizma

mellékdomináns

menüett

menzúra

metronóm

metrum

mezzoforte

mezzopiano

mezzoszoprán

minore

mise

mixolíd

mixtúra

moderato

modális hangsor

moduláció

moll

molto

morendo

mosso

motetta

népdal

nőikar

nyitány

obligát

oktett

opera

opus

oratórium

organum

orgonapont

ossia

ostinato

összkiadás

parafrázis

parlando

partita

partitúra

passacaglia

passió

pavane

pentachord

pentatónia

periódus

pesante

piano

pikárdiai terc

pizzicato

plagális zárlat

polifónia

preludium

presto

programzene

prozódia

rapszódia

recitativo

refrén

regiszter

repríz

requiem

risoluto

ritenuto

ritornello

rondó

rubato

sarabande

scherzo

secco

sostenuto

sotto voce

semplice

simile

staccato

szekvencia

szeptimakkord

szextett

szimfónia

szimfonikus költemény

szinkópa

szolmizáció

szonáta

szonátaforma

szonátarondó

szoprán

szubdomináns

szűkített hármashangzat

szvit

tacet

tempo

tenor

tenuto

tercett

tetrachord

toccata

tonika

tonalitás

tranquillo

transzponálás

tremolo

trió

tritonus

tutti

unisono

váltódomináns

variáció

verbunkos zene

vibrato

vivace

vonalrendszer

vonósnégyes

zárlat

zongorakivonat

***Emelt szinten ezen felül***

accompagnato

affettuoso

aleatória

angolkürt

anticipáció

aranymetszés

arco

ars antiqua-ars nova

assai

atonális zene

atonalitás

augmentáció

basso seguente

bécsi iskola

bitonalitás

bruitizmus

buffo

caccia

capriccioso

chanson

cimbalom

cink

clarino

col legno

comes

cseleszta

deklamáció

diatonikus

diminúció

discantus

dudabasszus

ellenpont

ensemble

entrada

éthosz

faburden-falsobordone-fauxbourdon

folia

forzato

hangfestés

hangszín

harmónium

historizmus

induló

interludium

izoritmikus

Köchel-jegyzék

ligatúra

loure

manuál

melodráma

modus

monódia

neoklasszicizmus

neuma

polimetria

poliritmika

quieto

quodlibet

Reihe

repetitív zene

scherzando

szeriális zene

szillabikus

tabulatúra

temperálás

trouvere-trubadúr zene

ungaresca

vágánsok

vibrafon

virginál

|  |  |
| --- | --- |
|  **TÉMÁK** |  VIZSGASZINTEK |
|   |  **Középszint** |  Emelt szint |
|  1.1. Műszavak |  Ismerje az általános zenei műszavak jelentését, alkalmazását. |  Ismerje az általános zenei műszavak jelentését, legyen képes ezek helyes alkalmazására. |
|  1.2. Kottagrafikai jelek |  Ismerje fel a kottában általánosan használt grafikai jeleket, legyen tisztában az utasítások értelmével. |  Legyen képes ezek helyes használatára is. |
|  1.3. Szakkifejezések |  Tudja értelmezni a klasszikus zene műveléséhez tartozó egyedi jelrendszert, grafikai jelölésmódokat és szaknyelvi kifejezéseket. |  Legyen képes ezek helyes használatára is.  |

***2. Zenetörténeti ismeretek***

|  |  |
| --- | --- |
|  **TÉMÁK** |  VIZSGASZINTEK |
|   |  **Középszint** |  Emelt szint |
|  2.1. Zenetörténeti korszakok |  Ismerje a zenetörténet (középkor, reneszánsz, barokk, bécsi klasszika, romantika, 20. század) fő jellemzőit, stílusjegyeit, műfajait. |  Tudja részletezni a zenetörténeti korszakok (őskor, ókor, középkor, reneszánsz, barokk, bécsi klasszika, romantika, 20. század) fő jellemzőit, stílusjegyeit, társadalmi funkcióit, műfajait. |
|  2.2. Jellemző műfajok |  Ismerje az uralkodó műfajok jellegzetességeit, fontosabb zeneszerzőit, formai sajátosságait. |  Ismerje az uralkodó műfajok stíluselemeit, zeneszerzőit, hangzásideálját, hangszereit, formai újításait. |
|  2.3. Zeneszerzők élete, munkássága |  Legyen képes bemutatni a zenetörténet meghatározó szerzőinek életét és munkásságát. |  Tudja részletezni a fent megnevezett korszakok kiemelkedő zeneszerzőinek életműveit, egy-egy szerző életrajzának lényeges momentumait, az életmű legfontosabb alkotásait.  |

***3. Műelemzés***

|  |  |
| --- | --- |
|  **TÉMÁK** |  VIZSGASZINTEK |
|   |  **Középszint** |  Emelt szint |
|  3.1. A mű születésének körülményei |  Legyen képes adott kottakép megtekintése, illetve a zeneműrészlet meghallgatása után a mű történelmi, zenetörténeti, műfajtörténeti és a zeneszerző életművében elfoglalt helye szerinti elhelyezésére. |  Legyen képes az adott mű történelmi, zenetörténeti, műfajtörténeti és a zeneszerző életművében elfoglalt helye szerinti elhelyezésére.  |
|  3.2. Stílusjegyek felismerése |  Tudja megnevezni a korszakra (középkor, reneszánsz, barokk, bécsi klasszika, romantika, 20. század) jellemző, a műben felismerhető stílusjegyeket. |  Tudja megnevezni a korszakra (őskor, ókor, középkor, reneszánsz, barokk, bécsi klasszika, romantika, 20. század) jellemző, a műben felismerhető stílusjegyeket. |
|  3.3. Formai, harmóniai elemzés |  Tudja értelmezni a klasszikus formákat egy adott mű kontextusában. |  Tudja értelmezni a klasszikus formákat, legyen képes ennek részletesebb bemutatására az adott mű alapján. |
|  3.4. Egyes zeneművek elemzése |  Tudjon bemutatni és elemezni egy-egy kiemelkedő zeneművet. |  Tudjon átfogóan bemutatni és elemezni egy-egy kiemelkedő zeneművet.  |

***4. Zenehallgatás***

**Zenefelismerés jegyzéke**

***A szerző és műcím megnevezésével***

***Középszinten***

C. Monteverdi: Orfeo - Prológus

H. Purcell: Dido és Aeneas

A. Corelli: Karácsonyi concerto

J. S. Bach: János-passió - nyitótétel, zárókórus

J. S. Bach: Máté-passió - nyitótétel, zárókórus

J. S. Bach: 2. brandenburgi verseny

J. S. Bach: h-moll szvit

J. S. Bach: Musikalisches Opfer - 1. tétel

A. Vivaldi: A négy évszak

G. F. Händel: Messiás - Halleluja-kórus, Nyitótétel

Ch. W. Gluck: Orfeusz és Euridiké - Fúriák tánca, Boldog lelkek tánca

J. Haydn: 45. (Búcsú) szimfónia, 1. és 4. tétel

J. Haydn: A Teremtés - bevezetés

J. Haydn: C-dúr „Kaiser” vonósnégyes

W. A. Mozart: Don Giovanni - nyitány, zárójelenet

W. A. Mozart: A varázsfuvola - nyitány, Éj Királynője és Sarastro egyik áriája

W. A. Mozart: g-moll szimfónia, K. 550

W. A. Mozart: d-moll zongoraverseny

W. A. Mozart: Requiem - Introitus, Kyrie. Lacrimosa

L. van Beethoven: 3. és 5. szimfónia

L. van Beethoven: 9. szimfónia - 4. tétel

L. van Beethoven: Waldstein-szonáta, op. 53.

L. van Beethoven: Holdfény-szonáta, op. 27/1.

L. van Beethoven: Hegedűverseny

L. van Beethoven: Egmont - nyitány

F. Schubert: Erlkönig

F. Schubert: Der Tod und das Mädchen

F. Schubert: Die Schöne Müllerin

F. Schubert: Pisztráng-ötös

F. Schubert: Befejezetlen-szimfónia

C. M. von Weber: A bűvös vadász - nyitány

F. Mendelssohn: e-moll hegedűverseny

H. Berlioz: Fantasztikus szimfónia

R. Schumann: a-moll zongoraverseny 1. tétel

F. Chopin: g-moll ballada

J. Brahms: 1. szimfónia - 4. tétel

J. Brahms: f-moll zongoraötös 1. tétel

Liszt F.: Haláltánc

Liszt F.: Les Préludes

Liszt F.: Zarándokévek - Obermann völgye

R. Wagner: Tannhäuser - nyitány

G. Verdi: Aida

M. Muszorgszkij: Egy kiállítás képei lunaire

G. Mahler: Adagietto az 5. szimfóniából

R. Strauss: Salome - Hétfátyoltánc

C. Debussy: Egy faun délutánja

Bartók B.: Táncszvit

Bartók B.: Concerto

Bartók B.: Allegro barbaro

Kodály Z.: Psalmus Hungaricus

Kodály Z.: Galántai táncok

I. Stravinsky: Le Sacre du Printemps

I. Stravinsky: Zsoltárszimfónia

A. Schönberg: Pierrot

***Emelt szinten ezen felül:***

C. Monteverdi: L’Orfeo, Poppea megkoronázása

A. Corelli: Concerto Grossók,

J-Ph. Rameau: Hyppolite és Aricia,

J. S. Bach: János-passió,

Máté-passió,

Magnificat,

h-moll mise (Kyrie, Credo, Sanctus),

Brandenburgi versenyek,

Musikalisches Opfer,

12., 21., 56., 65., 106.,179. kantáta,

Goldberg-változatok,

A fúga művészete,

A. Vivaldi: Gloria

G. Fr. Händel: Messiás,

Julius Caesar

Ch. W. Gluck: Orfeusz és Euridiké,

J. Haydn: Napszak-szimfóniák,

A teremtés,

Szimfóniák,

No. 45., 88., 90., 102., 103., 104.

W. A. Mozart: Szöktetés a szerájból,

Figaro házassága,

Don Giovanni,

A varázsfuvola,

„Jupiter” C-dúr szimfónia,

d-moll zongoraverseny,

A-dúr zongoraszonáta (K. 331),

a-moll zongoraszonáta (K. 330),

C-dúr „Dissonanzen” vonósnégyes,

c-moll mise,

Requiem

L. van Beethoven: 6., 7., 9. szimfónia,

Zongoraszonáták:

c-moll „Pathétique” (op. 13),

d-moll „Vihar” (op. 31 no. 2),

f-moll „Appassionata” (op.57),

B-dúr „Hammerklavier” (op.106),

c-moll (op. 111),

c-moll zongoraverseny,

Fidelio,

Coriolan-nyitány,

a-moll vonósnégyes (op. 132),

B-dúr vonósnégyes („Nagy Fúga”),

F. Schubert: dalok:

Gretchen am Spinnrade,

Heine-dalok,

Winterreise,

d-moll „A halál és a lányka” vonósnégyes,

C-dúr vonósötös,

„Nagy” C-dúr szimfónia

C. M. von Weber: A bűvös vadász

F. Mendelssohn: „Olasz” szimfónia,

„Skót” szimfónia,

Szentivánéji-álom kísérőzene

R. Schumann: a-moll zongoraverseny,

A költő szerelme - dalciklus,

Asszonyszerelem, asszonysors - dalciklus,

Fr. Chopin: Mazurkák, Prelűdök,

J. Brahms: I. és IV. szimfónia,

A végzet dala,

d-moll és B-dúr zongoraverseny,

Hegedűverseny,

f-moll zongoraötös (op. 34)

Liszt F.: Zarándokévek,

Esz-dúr zongoraverseny,

Faust-szimfónia,

Rapszódiák,

Szimfonikus költemények (Mazeppa, Tasso),

Szürke felhők,

Esztergomi mise

P. I. Csajkovszkij: Anyegin,

Diótörő,

R. Wagner: Tannhäuser,

A Nibelung Gyűrűje,

Mesterdalnokok,

G. Verdi: Don Carlos,

Trubadúr,

Rigoletto,

Otello,

M. Muszorgszkij: Borisz Godunov

G. Mahler: 1., 2., 3. szimfónia,

R. Strauss: Zarathustra,

Salome

S. Rahmanyinov: Holtak szigete,

Prelűdök

C. Debussy: Prelűdök,

A tenger,

Bartók B.: Színpadi művek (összes),

Szabadban,

3. Zongoraverseny,

Cantata profana,

Zene húros hangszerekre,

ütőkre és cselesztára

Kodály Z.: Háry János

I. Stravinsky: Tűzmadár,

A katona története,

Oidipus

A. Schönberg: Varsói túlélő

A.Berg: Hegedűverseny, Wozzeck

D. Sosztakovics: 9. szimfónia,

2. zongoraverseny

O. Messiaen: 4 ritmikus etűd,

Kvartett az idők végezetére,

Turangalila

|  |  |
| --- | --- |
|  **TÉMÁK** |  VIZSGASZINTEK |
|   |  **Középszint** |  Emelt szint |
|  4.1. Korszakok jellemzői |  Legyen képes hallott zenemű alapján felismerni az egyes korszakok jellemző hangzásvilágát.Legyen képes megnevezni a hallott zenemű szerzőjét és címét (műjegyzék alapján). |   |
|  4.2. Műfajok jellemzői |  Legyen képes felismerni a műben a műfaji jellemzőket, sajátosságokat. |  Legyen képes az adott részlet tipikus stílusjegyeit megnevezni is (pl. kompozíciós elv, textúra, harmónia, egyházi mű esetében liturgikus funkció).  |

**II. A VIZSGA LEÍRÁSA**

**A vizsga részei**

|  |  |
| --- | --- |
|  **Középszint** |  Emelt szint |
|  **Írásbeli vizsga** |  Szóbeli vizsga |  Írásbeli vizsga |  Szóbeli vizsga |
|  180 perc |  15 perc |  240 perc |  20 perc |
|  100 pont |  50 pont |  100 pont |  50 pont |

**A vizsgán használható segédeszközök**

|  |  |  |
| --- | --- | --- |
|   |  **Középszint** |  Emelt szint |
|   |  **Írásbeli vizsga** |  Szóbeli vizsga |  Írásbeli vizsga |  Szóbeli vizsga |
|  A vizsgázó biztosítja |  NINCS |  NINCS |  NINCS |  NINCS |
|  A vizsgabizottságot működtető intézmény biztosítja |  Zene (CD) lejátszására alkalmas laptop helyesírási szótár (vizsgacsoportonké nt négy példány) |  Segédanyagok a tételsorba építve |  Zene (CD) lejátszására alkalmas laptop helyesírási szótár (vizsgacsoportonk ént négy példány) |  Segédanyagok a tételsorba építve |

**Nyilvánosságra hozandók**

|  |  |  |
| --- | --- | --- |
|   |  **Középszint** |  Emelt szint |
|   |  **Írásbeli vizsga** |  Szóbeli vizsga |  Írásbeli vizsga |  Szóbeli vizsga |
|  Anyag |  NINCS |  NINCS |  NINCS |  témakörök |
|  Mikor? |  NINCS |  NINCS |  NINCS |  jogszabály szerint |

**KÖZÉPSZINTŰ VIZSGA**

|  |  |
| --- | --- |
|  **Írásbeli vizsga** |  Szóbeli vizsga |
|  180 perc |  15 perc |
|  I. feladatlap |  II. feladatlap |   |
|  40 perc |  140 perc |   |
|  Zenefelismerés |  Tesztjellegű, illetve rövid válaszokat igénylő zenetörténeti feladatok; esszéírás |  Egy problémaközpontú tétel kifejtése |
|  30 pont |  70 pont |   |
|  100 pont |  50 pont |

**Írásbeli vizsga**

**Általános szabályok**

Az írásbeli vizsgán a vizsgázónak egy központilag kiadott, két feladatlapból álló feladatsort kell megoldania. Az I. feladatlap megoldásához hanganyag kapcsolódik, ennek elhangzása után a fennmaradó időt tisztázásra lehet felhasználni. A II. feladatlapon belül a rendelkezésére álló időt mindenki tetszése szerint oszthatja meg az egyes feladatok között és megoldásuk sorrendjét is meghatározhatja.

**Az írásbeli feladatlap tartalmi és formai jellemzői**

*I. feladatlap*

Az I. feladatlap első feladata a zenefelismerés, amelynek szemelvényei a műjegyzékből kerülnek ki. A bejátszások időtartama 1-1,5 perc, a 6-8 idézet egyszer-egyszer szólal meg. A felismerés feladatok után egy zenetörténeti jelentőségű zenemű közismert témáját négyszer hallgatják meg a vizsgázók, majd a kezdőhang megadása után, emlékezetből kell lejegyezniük azt.

*II. feladatlap*

A rövid válaszokat igénylő kérdések zenei alkotások időrendbe helyezését, korok szerinti csoportosítását, korstílusok és híres zeneművek párosítását, korstílusok és jellemzőik egymáshoz rendelését, híres komponisták és alkotásaik kiválasztását, szakmai fogalmak meghatározását illetve hiányos szövegek fogalmi kiegészítését tartalmazzák. A feladatlapban szereplő korszakok a részletes követelményekben felsorolt zenetörténeti korszakok közül kerülnek kijelölésre.

A II. feladatlap további része egy kifejtendő esszékérdést tartalmaz, amely lehet egy zenetörténeti korszak vagy műfaj leírása, egy zeneszerző vagy egy zenetörténeti jelentőségű mű bemutatása.

**Az írásbeli feladatlap értékelése**

Az értékelés a központilag összeállított javítási-értékelési útmutató kötelező előírásai alapján történik. Az egyes kérdésekre és feladatokra adható pontszámokat a javítási-értékelési útmutató tartalmazza. A javítás során az útmutatóban meghatározott pontszám tovább nem bontható.

**Szóbeli vizsga**

A középszintű szóbeli vizsga tételsorának összeállításáról a vizsgabizottságot működtető intézmény gondoskodik. A tétel pontos megfogalmazása nem hozható nyilvánosságra. A szóbeli vizsga tételsorát az általános és részletes vizsgakövetelmények alapján kell összeállítani. A vizsgázó vázlatot készíthet, amelyet tételének kifejtésekor használhat.

**A szóbeli tételsor tartalmi és formai jellemzői**

*A tételsor jellemzői*

A tételsornak legalább 20 tételt kell tartalmaznia, évente cserélni kell a tételek 20-25%-át. A tételekben meg kell jelennie a követelményrendszerben meghatározott valamennyi témakörnek.

*A tétel jellemzői*

A szóbeli tétel egy feladatból áll, a vizsgázó a kihúzott tétel feladatára válaszol.

*Témakörök*

Egy zeneszerzői életmű bemutatása, műelemzés vagy egy műfaj fejlődéstörténetének bemutatása.

**A szóbeli vizsgarész értékelése**

Az egyes tételekhez részletes értékelési útmutatót is készít az intézmény, melyben rögzíti az egyes feladatok kifejtésének elvárt tartalmi összetevőit és az ezekre adható maximális pontszámokat. Az egyes részpontszámok legfeljebb 5-6 pontot érhetnek.

A szóbeli felelet értékelése az alábbi szempontok és kompetenciák alapján történik:

|  |  |
| --- | --- |
|  **Szempontok, kompetenciák** |  Pontszám |
|  Általános zenetörténeti ismeret |  20 pont |
|  Műfajismeret |  15 pont |
|  Kapcsolódó tantárgyi ismeretek (történelem, irodalom, művészettörténet) |  10 pont |
|  Fogalmazás |  5 pont |
|  **SZÓBELI ÖSSZPONTSZÁM:** |  50 pont |

**EMELT SZINTŰ VIZSGA**

|  |  |
| --- | --- |
|  **Írásbeli vizsga** |  Szóbeli vizsga |
|  240 perc |  20 perc |
|  I. Feladatlap |  II. Feladatlap |   |
|  50 perc |  190 perc |   |
|  Zenefelismerés |  Tesztjellegű, illetve rövid válaszokat igénylő zenetörténeti feladatok; esszéírás |  Egy problémaközpontú tétel kifejtése |
|  30 pont |  70 pont |   |
|  100 pont |  50 pont |

**Írásbeli vizsga**

**Általános szabályok**

Az írásbeli vizsgán a vizsgázónak egy központi írásbeli feladatsort kell megoldania.

Az I. feladatlapon a zenefelismerés 12-15 zenei részletből áll, a részletek időtartama kb. 1,5-2 perc, az utolsó részlet elhangzása után a vizsgázó a munkaidő végéig dolgozhat majd azt a felügyelő tanár összegyűjti. Ezután kerülhet sor a II. feladatlap kiosztására. A vizsgázó a rendelkezésére álló időt tetszése szerint oszthatja meg az egyes feladatok között és megoldásuk sorrendjét is meghatározhatja. A dolgozatok összegyűjtésére, illetve kiosztására fordított idő a vizsga időtartamába nem számítható be.

Ha az egyes feladatokhoz egyéb információkra, kottákra, hanganyagra szükség van, azt a feladatsornak mindig tartalmaznia kell.

**Az írásbeli feladatlap tartalmi és formai jellemzői**

Az írásbeli feladatsor a vizsgakövetelmény valamennyi fő témaköréből tartalmaz kérdéseket.

Az *I. feladatlap* feladatai az alábbi témakörök számonkérésére irányulnak:

- Zenehallgatás, zenefelismerés

A *II. feladatlap* feladatai az alábbi témakörök számonkérésére irányulnak:

- Zenetörténeti ismeretek

- Műelemzés

A műelemzés ismeretét és képességét vizsgáló feladatok esetében a feladat egy szöveg önálló kidolgozása, megfogalmazása adott szempontok alapján. A feladat megoldásának terjedelme minimum 2, maximum 4-5 oldal. A dolgozat témája lehet pl.:

- egy adott zenetörténeti kor, stílus, műfaj jellegzetes vonásainak leírása,

- egy, a részletes követelményben megadott zeneszerző munkásságának vázlatos bemutatása, egy mű vagy műfaj elhelyezése a szerző életművében,

- egy műfaj kialakulása, változása,

*A feladatsor egészében a következő tartalmi arányok érvényesülnek a témaköröket illetően:*

|  |  |
| --- | --- |
|  1. Zenetörténeti ismeretek |  30% |
|  2. Műelemzés |  40% |
|  3. Zenehallgatás/zenefelismerés |  30% |

**Az írásbeli feladatlap értékelése**

Az értékelés központi javítási-értékelési útmutató alapján történik. Az egyes kérdésekre és feladatokra adható pontszámokat a javítási-értékelési útmutató tartalmazza. A javítás során az útmutatóban meghatározott pontszám tovább nem bontható.

**Szóbeli vizsga**

**Általános szabályok**

A vizsgázó a szóbeli vizsgán központilag összeállított tételsorból kihúzott tétel kifejtésével ad számot tudásáról. A szóbeli tétel egy feladatból áll. A vizsgázó a tételbe épített szemléltető forrásanyagot valamint a saját maga által, helyben készített jegyzetet felhasználhatja a feleleténél.

**A szóbeli tételsor tartalmi és formai jellemzői**

A tételsor 20 db tételből áll. A tételek 20-25%-át évente cserélni kell.

A szóbeli tételsor témakörei:

- egy zeneszerzői életmű bemutatása,

- műelemzés,

- egy műfaj fejlődéstörténetének bemutatása.

**A szóbeli vizsgarész értékelése**

A központi értékelési útmutató rögzíti az egyes feladatok kifejtésének elvárt tartalmi összetevőit és az ezekre adható maximális részpontszámokat, amely alapján a feleletet értékelni kell. Az egyes részpontszámok legfeljebb 5-6 pontot érnek.

A szóbeli felelet értékelése az alábbi szempontok alapján történik:

*Egy zeneszerzői életmű bemutatása esetén*

|  |  |
| --- | --- |
|  **Az értékelés szempontjai** |  Pontszám |
|  Zenetörténeti korban való elhelyezés |  10 pont |
|  Társadalmi - történelmi kontextusban való elhelyezés |  10 pont |
|  Életrajzi adatok |  10 pont |
|  Főbb művek |  10 pont |
|  Az életmű értékelése (kortársak, hatások is) |  10 pont |
|  **SZÓBELI ÖSSZPONTSZÁM:** |  50 pont |

*Műelemzés esetén*

|  |  |
| --- | --- |
|  **Az értékelés szempontjai** |  Pontszám |
|  Zenetörténeti korban való elhelyezés |  10 pont |
|  Társadalmi - történelmi - művészeti kontextusban való elhelyezés |  10 pont |
|  A mű keletkezésének körülményei |  10 pont |
|  Jellemző stílusjegyek, formai/harmóniai jellegzetességek bemutatása |  10 pont |
|  A mű hatása (fogadtatás, feldolgozások, utalások, stb.) |  10 pont |
|  **SZÓBELI ÖSSZPONTSZÁM:** |  50 pont |

*Egy műfaj fejlődéstörténetének bemutatása esetén*

|  |  |
| --- | --- |
|  **Az értékelés szempontjai** |  Pontszám |
|  Zenetörténeti kor(ok)ban való elhelyezés |  10 pont |
|  Társadalmi - történelmi - művészeti kontextusban való elhelyezés |  10 pont |
|  A műfaj leírása |  10 pont |
|  Néhány jellegzetes mű felsorolása |  10 pont |
|  A folyamat értékelése (miben áll a jelentősége, mik a változások okai, eredményei, a műfaj hatása) |  10 pont |
|  **SZÓBELI ÖSSZPONTSZÁM:** |  50 pont |

1. Megállapította: 18/2018. (II. 14.) Korm. rendelet 2. §, 2. melléklet 33. Hatályos: 2020. II. 15-től. [↑](#footnote-ref-1)